เผยศพ น้องกานต์ แขน-ลำตัวขาดหาย คาดจมน้ำแล้วสุนัขไปเจอศพ 
จนท.เข้าตรวจศพ น้องกานต์ ด.ช. 6 ขวบ ที่จันทบุรี หลังพบในสภาพแขน 2 ข้าง กับลำตัวท่อนล่างขาดหาย ตายอยู่ในสวนผลไม้ เผยเป็นไปได้ที่จะจมน้ำตาย แล้วสุนัขไปเจอลากขึ้นจากลำธารมาแทะ ส่วนแม่บอก เมื่อวานก็เดินผ่านตรงนี้ แต่ทำไมไม่มีศพวันที่ 6 ก.ค. ที่ จ.จันทบุรี กรณี น้องกานต์ เด็กชายวัย 6 ขวบ หายออกจากบ้านเลขที่ 29 ม.2 บ้านโป่งแรด ต.พลับพลา อ.เมืองจันทบุรี ร่วม 2 วัน เจ้าหน้าที่และชาวบ้านได้ระดมกำลังกันค้นหา ชาวบ้านที่ออกตามหา ไปพบศาลพระภูมิของชาวบ้าน ที่ตั้งอยู่กลางสวนผลไม้ ห่างจากบ้านของน้องกานต์ มาประมาณ 200 เมตร มีตุ๊กตามดตะนอยสีดำที่ น้องกานต์ ถือติดตัวมาด้วยในวันที่หายออกจากบ้าน วางอยู่บนหน้าศาลพระภูมิ และพบรูปปั้นตุ๊กตานางรำ 5-6 ตัว อยู่ในสภาพถูกจับหักหัว วางเรียงกันอยู่บนพื้นปูนใต้ศาลพระภูมิ จึงเชื่อกันว่าจะเป็นอาถรรพณ์ผีบังตา ทำให้ยังหาตัว น้องกานต์ ไม่พบต่อมา ในช่วงสาย เจ้าหน้าที่พบ น้องกานต์ แล้วในสภาพเสียชีวิตอยู่ในป่ายาง พื้นที่หมู่ 2ต.พลับพลา อ.เมือง จ.จันทบุรี ซึ่งห่างจากบ้านของน้องประมาณ 200-300 เมตร โดยชาวบ้านที่มาพบศพเล่าว่า หลังจากที่ตนเดินขึ้นเขามาเรื่อยๆ และเจอกับชาวบ้านที่ปลูกขนำอยู่ใกล้ๆ ขากลับตั้งใจจะเลาะลงเขา เพราะคิดว่าขึ้นมาแล้วก็เดินตามหาไปด้วย กระทั่งพบว่ามีแมลงวันฮือขึ้นมาจากบริเวณหนึ่ง เมื่อเข้าไปดู ทีแรกก็ภาวนาว่าขอให้ไม่ใช่เด็ก แต่สุดท้ายก็พบว่าเป็นศพของเด็กจริงๆ สภาพเหลือครึ่งตัว ไม่มีแขนจึงรีบตะโกนเรียกชาวบ้านที่อยู่บริเวณขนำให้มาช่วยดูล่าสุด เจ้าหน้าที่ที่เข้าไปพิสูจน์สภาพศพ เผยว่า แขนทั้ง 2 ข้างขาดหายไป รวมทั้งลำตัวท่อนล่าง คล้ายถูกสัตว์กัดแทะ นอกจากนี้ยังพบกางเกงของเด็ก ตกอยู่ข้างลำธารน้ำ ส่วนศพ ถูกพบอยู่ห่างลำธารประมาณ 50 เมตร ห่างจากบ้านประมาณ 200 เมตรภายหลังตรวจสภาพศพเบื้องต้น มีความเป็นไปได้ว่า ศพเด็กอาจถูกสุนัขกัดแทะ เนื่องจากในสวนบริเวณดังกล่าวมีฝูงสุนัขอยู่หลายตัว และในวันที่เด็กหายตัวไปคือ วันที่ 4 ก.ค. มีฝนตกหนัก เด็กจึงอาจเดินพลัดตกลำธาร ถูกน้ำซัดจนจมน้ำเสียชีวิต จากนั้นฝูงสุนัขมาพบจึงลากศพขึ้นมากัดกิน หรือเด็กอาจถูกสุนัขรุมกัดจนตาย ซึ่งจะต้องมีกระบวนการพิสูจน์ทราบว่า เด็กจมน้ำตายไปก่อนหรือไม่อย่างไรก็ตาม แม่ของเด็กบอกว่า บริเวณที่เจอน้อง เมื่อวานก็ได้มาหาแล้ว แต่ไม่พบ กระทั่งมาเจอศพน้องอยู่บริเวณนี้รวมถึงผู้ใหญ่บ้านก็บอกด้วยว่า ช่วงกลางวันเมื่อวานนี้ได้ปูพรมค้นหา เดินเรียงหน้ากระดานผ่านบริเวณนี้ แต่ก็ไม่พบเด็กเลย ก่อนจะยุติการค้นหาไปช่วง 3 ทุ่ม เนื่องจากมืดมาก เกรงว่าจะมีคนหลงป่าเพิ่มอีก
จนท.เข้าตรวจศพ น้องกานต์ ด.ช. 6 ขวบ ที่จันทบุรี หลังพบในสภาพแขน 2 ข้าง กับลำตัวท่อนล่างขาดหาย ตายอยู่ในสวนผลไม้ เผยเป็นไปได้ที่จะจมน้ำตาย แล้วสุนัขไปเจอลากขึ้นจากลำธารมาแทะ
เด็กหาย,น้องกานต์,เจอศพเด็ก,พบศพเด็ก,เด็กหาย จันทบุรี,ข่าวทั่วไป